Natalja Wiktorowna Prikastschikowa
Natalja Wiktorowna Prikastschikowa (russisch: Наталья Викторовна Приказчикова; * 1968 in Engels, Oblast Saratow) is en fröhere sowjeetsch Biathletin.

Natalja Prikastschikowa harr hör spoodriekste Saison in den Winter 1988/89. Se hett bi de Biathlon-Weltmeesterschapen 1989 in Feistritz an der Drau twee Titel un all tosommen dree Medaillen wunnen. Gemeensam mit Swetlana Dawydowa, Luisa Tscherepanowa un Jelena Golowina wunn se den Titel in den Mannschapswettbewarf. Hör eenzige Eenzelmedaille wunn se in’n Sprint mit de Bronzemedaille achter Anne Elvebakk un Zwetana Krastewa. Een Dag later gelung hör mit de 3×7,5-km-Staffel in de Besetten Prikastschikowa, Dawydowa, Golowina de tweet Titelgewinn. An dat Enn‘ van de Saison muss se sück as Tweet van de Weltcup-Gesamtwertung blots hör Mannschapskollegin Jelena Golowina slahn geeven. 

Prikastschikowa hett in hör Loopbahn en Weltcuprennen wunnen, keem dreemal up den tweeten Platz un belegg tweemal Platz 3. Se kreeg de hööchste sowjeetsch Sportutteeken as Verdeent Meester van den Sport.

Enkeld Nahwiesen 

Fru
Börger von de Sowjetunion
Boren 1968
Biathlet (Sowjetunion)